81. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ.ΣΤ/101570 της 14 Ιαν./2 Φεβρ.  1970 (ΦΕΚ Β΄ 72) Περί χαρακτηρισμού αυτοκινήτων. Έχοντας υπ’ όψιν: 1.Τα άρθρ. 21 παρ. Β και 46 του Ν.Δ. 4233/62 περί κυρώσεως του ΚΟΚ. 2.Την υπ’ αριθ. ΣΤ/149797/67 απόφασιν ως και τα υπ’ αριθ. ΣΤ/104888/68, ΣΤ/109020/68 έγγραφα του Υπουργείου. 3.Το γεγονός ότι παρουσιάζονται εις τας ημετέρας υπηρεσίας Συγκοινωνιών προς απογραφήν και ταξινόμησιν αυτοκίνητα άτινα ως προς μεν τον αριθμόν των θέσεων υπάγονται εις την κατηγορίαν των επιβατηγών, φέρουσι δε αμαξώματα ειδικής κατασκευής, σχήματος λεωφορείου. 4.Το γεγονός ότι τοιαύτα οχήματα κυκλοφορούν και εν τη αλλοδαπή ως επιβατηγά, ως επίσης και παρ’ ημίν, έχει δοθεί άδεια κυκλοφορίας ως επιβατηγά αυτοκίνητα εις ένα εξ αυτών και αποβλέποντες εις την διευκόλυνσιν της Κωδικοποιήσεως των σχετικών διατάξεων δια της ενοποιήσεως εις εν κείμενον των μέχρι τούδε ισχυουσών επί του θέματος χαρακτηρισμού αυτοκινήτων, αποφασίζομεν: Επιτρέπομεν την κυκλοφορίαν αυτοκινήτων συνολικού αριθμού θέσεων 7 (μετά οδηγού) ως αύται δίδονται υπο του εργοστασίου κατασκευής μεθ’ αμαξώματος ειδικής κατασκευής σχήματος λεωφορείου, ως επιβατηγών ιδιωτικής χρήσεως. Τα αυτοκίνητα ταύτα υπόκεινται εις το κατά τας κειμένας διατάξεις καθοριζόμενου ειδικόν τέλος. Αυτοκίνητα ειδικώς διασκευασμένα, της μορφής λεωφορείου ως και του σχήματος, προοριζόμενα δια την μεταφοράν οκτώ προσώπων μετά του οδηγού και άνω, ως τούτο δίδεται υπό του εργοστασίου κατασκευής (π.χ. MICRO BUS VOLKS WAGEN) χαρακτηρίζονται ως λεωφορεία και ούτω δέον όπως ταξινομούνται και απογράφωνται, ασχέτως της δασμολογικής κατατάξεώς των και του χαρακτηρισμού αυτών υπό των Τελωνειακών Αρχών. Οίκοθεν νοείται ότι, αυτοκίνητα φέροντα εκ κατασκευής αμάξωμα σχήματος σαφώς επιβατηγού αυτοκινήτου, και προοριζόμενα δια την μεταφοράν προσώπων εννέα κατ’ ανώτατον όριον θέσεων μετά του οδηγού, ταξινομούνται και απογράφονται ως επιβατηγά. Η υπ’ αριθ. ΣΤ/149797/67 απόφασις και τα υπ’ αριθ.ΣΤ/104888/68, ΣΤ(109020/68 έγγραφα του Υπουργείου ως και πάσα προγενεστέρα σχετική επί του ιδίου αντικειμένου διοικητική πράξις καταργούνται. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 